Eurooopan Unioinin uusi yleinen tietosuoja-asetus (GDPR) astuu voimaan 25.5.2018 alkaen ja sen tarkoituksena on parantaa EU-kansalaisten henkilötietojen suojaa.

Tiukennetut henkilötietojen käsittelyvaatimukset koskevat kaikkia seuroja. On tärkeää, että tutustutte seurassanne GDPR:n mukaisiin asetuksiin ja tarvittaviin toimenpiteisiin hyvissä ajoin.   
  
Henkilötietoja ovat kaikki tiedot, jotka voidaan liittää henkilöön ja joilla henkilö voidaan tunnistaa.   
Näitä ovat esimerkiksi nimi, hetu, yhteystiedot kuvat ja kilpailutilastot.

Tärkeitä huomioita ja toimenpiteitä seurassa:

1. **Henkilötietojen käsittelyn on oltava tietosuojalainsäädännön mukaista ja dokumentoitua.**

Mitä henkilötietoja seurassanne kerätään ja miten ja miksi?

Missä säilytetään ja mihin luovutetaan?

Kuka pääsee tietoihin käsiksi?

Miten ja koska tarpeettomat tiedot hävitetään?

Henkilötietojen käsittelyyn liittyvät prosessit ja käytännön toteuttaminen tulee

dokumentoida, sillä seuran pitää pystyä osoittamaan, että tietosuojaa noudatetaan.

**2. Henkilöltä pitää pyytää suostumus hänen tietojen käsittelyyn.**   
 Suostumus pitää pyytää ennen tietojen käsittelyä.

Suostumuksen on oltava vapaaehtoinen, yksilöity, tietoinen ja yksiselitteinen eli

vaikenemisella tai valmiiksi rastitetuilla ruuduilla suostumusta ei voi pyytää.

Alle 16-vuotiaiden henkilötietojen käsittely vaatii vanhempainvastuunkantajan

suostumuksen.

Arkaluontoisten tietojen sähköpostikäsittelyyn tule käyttää suojattua sähköpostia.

1. **Jokaisella seuralla on oltava tietosuojaseloste.**

Tietosuojaselosteesta henkilö näkee omat oikeudet ja miten hänen tietojaan käsitellään.  
 Tietosuojaselosteen on oltava saatavilla suostumuksen antamisen yhteydessä esimerkiksi

verkkosivuilla.

Seuran on muutettava rekisteriselosteet tietosuojaselosteiksi.

1. **Asianmukaiset sopimukset tietojen käsittelystä**

Henkilötietoja saa käsitellä ainoastaan henkilö, jolla työ- tai salassapitosopimus seuran kanssa ja jonka työtehtävässä tiedot ovat tarpeellisia.

Tietoja saa käsitellä ainoastaan taho (esim. tilitoimisto, palkanlaskenta), jonka kanssa seura on tehnyt tietojenkäsittelysopimuksen.

Tietoja saa luovuttaa vain tahoille, jotka ovat kerrottu tietosuojaselosteessa

1. **Vain välttämätöntä tietoa saa kerätä**

Kaikella kerätyllä tiedolla tulee olla käyttötarkoitus ja tietosuojaselosteessa on kerrottava  
 mitä tietoa kerätään ja miksi.

1. **Sähköiseen suoramarkkinointiin tulee aina olla henkilön ennakkosuostumus.**

Mikäli seura tekee suoramarkkinointia sähköpostin välityksellä, siitä tulee olla henkilön antama ennakkosuostumus. Suostumuksen pitää olla milloin vain muutettavissa.